CELEX: 62012TN0345
Language: hu
Date: 2012-08-03 00:00:00
Title: T-345/12. sz. ügy: 2012. augusztus 3-án benyújtott kereset — Akzo Nobel és társai kontra Bizottság

29.9.2012   
            
            
               HU
            
            
               Az Európai Unió Hivatalos Lapja
            
            
               C 295/29
            
         2012. augusztus 3-án benyújtott kereset — Akzo Nobel és társai kontra Bizottság
   (T-345/12. sz. ügy)
   2012/C 295/53
   Az eljárás nyelve: angol
   
      Felek
   
   
      Felperesek: Akzo Nobel NV (Amszterdam, Hollandia), Akzo Nobel Chemicals Holding AB (Nacka, Svédország) és Eka Chemicals AB (Bohus, Svédország) (képviselők: C. Swaak and R. Wesseling ügyvédek)
   
      Alperes: az Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg egészben vagy részben a 2012. május 24-i C(2012) 3533 végleges bizottsági határozatot, amely elutasítja a COMP/38.620 „hidrogén-peroxid és perborát”-ügy kapcsán előterjesztett bizalmas kezelés iránti kérelmet;
            
         
               —
            
            
               kötelezze a Bizottságot az eljárás költségeinek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek három elsődleges és két másodlagos jogalapra hivatkoznak.
   
               1.
            
            
               Az első, arra alapított jogalap, hogy az EUMSZ 296. cikk és az Európai Unió Alapjogi Chartájának 41. cikkének értelmében a Bizottság megsértette indokolási kötelezettségét, valamint a felpereseknek gondos ügyintézéshez való jogát.
            
         
               2.
            
            
               A második, arra alapított jogalap, hogy a „hidrogén-peroxid”-határozat kiterjesztett nem bizalmas változatának közzététele sérti a Bizottság EUMSZ 339. cikk értelmében fennálló, és az 1/2003 rendelet (1), a 773/2004 rendelet (2) valamint a 2002. és 2006. évi bizottsági engedékenységi közlemények (3) által is alkalmazott bizalmas kezelésre vonatkozó kötelezettségét.
            
         
               3.
            
            
               A harmadik, arra alapított jogalap, hogy a „hidrogén-peroxid”-határozat kiterjesztett nem bizalmas változatának — amely a felperesek engedékenységi kérelméből származó információkat tartalmaz — közzététele az Európai Unió Alapjogi Chartájának 41. cikkének értelmében sérti a jogbiztonság elvét, a felperesek jogos bizalmát és a gondos ügyintézéshez való jogát.
            
         
               4.
            
            
               A negyedik arra alapított jogalap, hogy a Bizottság az EUMSZ 296. cikk és az Európai Unió Alapjogi Chartájának 41. cikkének értelmében a Bizottság megsértette indokolási kötelezettségét, valamint a felpereseknek a gondos ügyintézéshez való jogát, amely jogalap annyiban alkalmazandó, amennyiben a bizottsági határozat az átláthatósági rendelet (4) alapján bizonyos információkhoz való hozzáférést biztosító határozatnak tekinthető.
            
         
               5.
            
            
               Az ötödik, arra alapított jogalap, hogy a „hidrogén-peroxid”-határozat kiterjesztett nem bizalmas változatának közzététele sérti az átláthatósági rendeletet, amely jogalap annyiban alkalmazandó, amennyiben a bizottsági határozat a hivatkozott rendelet alapján bizonyos információkhoz való hozzáférést biztosító határozatnak tekinthető.
            
         
      (1)  Az EK-Szerződés 81. cikkében és 82. meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003. L 1., 1. o., magyar nyelvű különkiadás 8. fejezet, 2. kötet, 205. oldal)
   
      (2)  Az EK-Szerződés 81. cikke és 82. cikke alapján folytatott eljárásokról szóló, 2004. április 7-i 773/2004/EK bizottsági rendelet (HL L 123., 18. o.; magyar nyelvű különkiadás 8. fejezet, 3. kötet, 81. o.)
   
      (3)  A kartellügyekben a bírság kiszabásának mellőzéséről vagy a bírság összegének csökkentéséről szóló bizottsági közlemény (HL 2002. C 45., 3. o.; magyar nyelvű különkiadás 8. fejezet, 2. kötet, 155. oldal) és a kartellügyekben a bírság kiszabásának mellőzéséről vagy a bírság összegének csökkentéséről szóló bizottsági közlemény (HL 2006. C 298., 17. o.).
   
      (4)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK rendelet (HL L 145., 43. o.; magyar nyelvű különkiadás 1. fejezet, 3. kötet, 331. oldal)